kardosdrur/scandi-wiki huggingface dataset:
Dødens fotograf

Dødens Fotograf er verdens første Facebook krimi, som udkom lørdag den 28. marts 2009, og er udgivet af Skriveforlaget.

Krimien hedder Dødens Fotograf og er skrevet af fem personer, der mens de skrev bogen, aldrig havde mødt hinanden i det virkelige liv, men kun på Facebook. 
Handlingen i Dødens Fotograf foregår i København på Nørrebro, hvor fotograf, Sara Mikkelsen, oplever en række mord, og gang på gang tager den en ny, overraskende drejning med Facebook i en vigtig rolle.

De fem forfattere er: Anette Andersen, Anne-Marie Vendler, Claus Christiansen, Dorthe Annette Hansen og Margit Hedelund.

Litteratur i 2009
Facebook
Austere

Austere har flere betydninger:

 Austere (ambient-band) – en amerikansk musikgruppe der spiller ambient musik.
 Austere (black metal-band) – et australsk black metal-band.
 Austere (amerikansk black metal-band) – et amerikansk black metal-band.
Denton (Texas)

Denton er en amerikansk by og administrativt centrum for det amerikanske county Denton i staten Texas. I 2000 havde byen et indbyggertal på .

Ekstern henvisning 
Dentons hjemmeside  

Byer i Texas
San Angelo

San Angelo er en amerikansk by og administrativt centrum i det amerikanske county Tom Green County, i staten Texas. I 2000 havde byen et indbyggertal på .

Ekstern henvisning 
San Angelos hjemmeside 

Byer i Texas
Alpine (Texas)

Alpine er en amerikansk by og administrativt centrum for det amerikanske county Brewster County, i staten Texas. Den har et indbyggertal på  indbyggere.

Referencer

Ekstern henvisning 

 Alpines hjemmeside  

Byer i Texas
Austere (black metal-band)

Austere er et australsk black metal-band, som er kendt for at spille 'depressiv black metal'. Bandet har kun to medlemmer.

Medlemmer 
 Desolate – vokal, guitar, bas, keyboard
 Sorrow – vokal, trommer, keyboard
 D. – bas, guitar

Diskografi

Studiealbum 
 2007: Withering Illusions and Desolation
 2009: To Lay Like Old Ashes

Ep'er 
 2008: Only the Wind Remembers

Splitalbum 
 2008: Only the Wind Remembers / Ending the Circle of Life (med Lyrinx)
 2008: Bleak... (med Isolation)

Fodnoter

Eksterne links 
 
 

Black metal-grupper
Metalgrupper fra Australien
Musikgrupper fra 2007
New Braunfels

New Braunfels (engelsk: [ˌnjuː ˈbrɔːnfəlz]) er en amerikansk by og admistrativt centrum i det amerikanske county Comal County, i staten Texas. I 2007 havde byen et indbyggertal på .

Ekstern henvisning 
New Braunfels hjemmeside  

Byer i Texas
Thomas Nordseth-Tiller

Thomas Nordseth-Tiller (27. november 1980 – 12. maj 2009) var en norsk manuskriptforfatter, som skrev manuskript til filmen Max Manus, der blev set og diskuteret af et bredt publikum.

Karriere 
Han blev uddannet i Oslo, Perth og San Francisco og opnåede en bachelorgrad i film. Han vandt pitch-konkurrencen på den norske filmfestival Kosmorama i 2007 med manuskriptet Vi vil oss et land og har siden været med i andre film- og reklameprojekter. Han er medforfatter til bogen Max Manus: Film og virkelighet, der giver et indblik i, hvordan historien om modstandshelten Max Manus er blevet til en film.

Nordseth-Tiller skrev Max Manus som 25-årig som en af sine eksamensopgaver ved Academy of Art i San Francisco. Filmen blev en kæmpe kommerciel succes og har solgt næstflest biografbilletter i Norges historie (kun overgået af Bjergkøbing Grandprix).

Efter Max Manus bekendtgjorde Nordseth-Tiller, at han arbejde på et manuskript om kommunistmodstanderen Asbjørn Sunde. Men i starten af 2009 fik han konstateret kræft. Han blev indlagt på hospital i de sidste måneder af sit liv og døde den 12. maj, samme dag som Max Manus fik premiere i Sverige.

Referencer

Eksterne henvisninger 
 
 Interview med Nordseth-Tiller i Romerikes Blad 

Manuskriptforfattere fra Norge
Norsksprogede forfattere fra Norge
Personer døde af kræft
Sirene (lydgiver)

En sirene er en transducer, som udsender en lyd for at alarmere om farlige eller usædvanlige situationer.

De danske varslingssirener bliver brugt til offentlig varsling og bliver testet en gang om året, med lyd, den første onsdag i maj kl. 12 samt hver nat uden lyd. Før 1994 testede man hver onsdag kl. 12 med lyd.

Kilder 

Brand- og redningsudstyr
Lydteknologi
Lyset over Skagen

Lyset over Skagen er en dansk musical komponeret af Kim Sørensen, som også står bag forestillinger som "Demokraten", "Egtvedpigen", "Julius", "Peter Sabroe – man skulle dø på en sommerdag" og "Den Blå Karrusel", og forfattet af Thomas Høg, som tidligere blandt andet har lavet forestillingerne "Atlantis", "Demokraten", "Egtvedpigen", "Julius" og "Den Blå Karrusel".

Lyset over Skagen handler om skagensmalerne, P.S. Krøyer (Caspar Phillipson) og hans ven – og konkurrent – Michael Ancher (Jesper Lundgaard), samt deres respektive hustruer, Marie Krøyer (Maria Lucia Heiberg Rosenberg) og Anna Ancher (Nicoline Møller) og de to pars meget forskellige ægteskaber. Ægteparret Ancher har et stærkt ægteskab og et givende arbejdsfællesskab. mens ægteparret Krøyer glider mere og mere fra hinanden. Ikke mindst fordi P.S. Krøyer er psykisk syg og Marie Krøyer møder den svenske komponist Hugo Alfvén (Martin Loft), som hun forelsker sig i.

Castalbum 
I forbindelse med forestillingen udgav produktionen i 2007 en cd med sangene fra musicalen.

Sange 

 Ouverture
 Lyset over Skagen
 Fest på Skagen
 Jeg maler som jeg maler
 Lysets Land
 Frk. Triepcke
 Jeg må eje denne kvinde
 Bella Sicilia
 En nat så fortryllende skøn
 Jeg har drømt
 Hip hip hurra
 Havsnød
 Have der mødes
 En ven et sted
 Den blå karrusel
 Den sommerlyse nat

Medvirkende 
Caspar Phillipson, Maria Lucia, Jesper Lundgaard, Nicoline Møller, Folmer Rubæk, Martin Loft, Anders Teigen, Sara Gadborg, Søren Bech-Madsen, Mette Skovmark, Mette Ladekarl, Linamaria Bengtsson, Peter Borg, Jonas Holst, Thomas Høj, Bent Vestergaard, Pia Voxtorp, Line Østergaard Jeppesen

Eksterne henvisninger 
 www.lysetoverskagen.dk
https://nordjyske.dk/nyheder/lyset-taendes-over-skagen/bc1443f3-83e4-4355-b02e-a28f6a21b2c3  

Musicals fra Danmark
Lady Godiva

Lady Godiva (ca. 997 – 1067) var en angelsaksisk adelskvinde, som i henhold til et sagn red nøgen gennem gaderne i Coventry, England.

Formålet med ridtet var en demonstration over for sin mand, Lenfric, jarl af Mercia og greve af Coventry, mod de urimelige skatter med efterfølgende gæld, han havde pålagt sine undersåtter i Coventry. Lady Godivas ønske var at Lenfric skulle eftergive undersåtternes skabte gæld.

En anden udlægning af sagnet fortæller, at Lenfric ville eftergive Coventrys borgeres gæld, hvis hans hustru, Lady Godiva, ved højlys dag ville ride nøgen gennem byens gader, kun dækket af sit lange hår.

Trivia 
Udtrykket Peeping Tom, en voyeur, stammer fra en senere version af dette sagn, som fortæller at en skrædder ved navnet Tom, lurede på hende, under ridtet, med det resultat at han blev blind eller døde.

Englands historie
Personer fra Coventry
Palladion

Palladion, (gr. Παλλάδιον) eller palladium (lat.) er et gammelt billede af Pallas, der i den historiske tid er identisk med Athena. Der har rundt om i græske byer været sådanne gamle billeder af træ, der betragtedes som ganske særlig hellige. Den som uforvarende kommer til at se et palladion, bliver blind.

I Troja fandtes et sådant ældgammelt billede, om hvilket det hed sig, at det som en gave fra Zeus til Ilos ved grundlæggelsen af Ilios (Troja) var faldet ned fra himlen. Det var to meter højt og havde fødderne tæt samlede. I højre hånd holdt det lansen, i venstre tenen. Dette udseende har det også i den senere kunst, hvor det oftere er fremstillet, kun at tenen er erstattet med et skjold. Det fremstillede Athena som byens forkæmper og særlige værnegud. Trojas skæbne var knyttet til dets bevarelse.

Efter et i den senere poesi i forskellige former bevaret sagn blev det derfor under Trojas belejring hemmligt ført bort af grækerne.
Det hedder, at Odysseus, forklædt som tigger, sneg sig ind i byen for at spejde. Han blev genkendt af Helene, der dog ikke røbede ham.

Senere kom han igen sammen med Diomedes og røvede billedet. Andre former af sagnet beretter om strid mellem Diomedes og Odysseus, hvorved snart den ene, snart den anden får skyld for lumskhed.

En række byer, endog Rom, gjorde krav på senere at være kommet i besiddelse af det ægte palladion.

Polygnotos havde fremstillet palladiets tyveri. Til vor tid er der bevaret forskellige fremstillinger på vaser, relieffer og skårne sten. En statue i Glyptoteket i München fremstiller muligvis Diomedes med palladiet.

Kilde 
 Opslag af museumsinspektør H.A. Kjær i Salmonsen (Salmonsens Konversationsleksikon, 2. udgave, bd. 18, s. 772)

Eksterne henvisninger 
 Diomedes med palladiet, fra The Museum of the Goddess Athena
 Opslag hos DSD, Den Store Danske

Græsk mytologi
Mytologi fra Romerriget
Symboler
Super Bowl MVP

Super Bowl MVP er en pris, der bliver givet til den mest "værdifulde" spiller i NFL's mesterskabskamp, Super Bowl.
Prisen bliver givet hvert år til en spiller fra det vindene hold; prisen er dog en enkelt gang blevet givet til en spiller på det tabende hold; dette var i Super Bowl V, da Chuck Howley fra Dallas Cowboys fik tildelt prisen, selvom hans hold tabte til Baltimore Colts. Prisen er også en enkelt gang blevet tildelt 2 spillere; dette skete i Super Bowl XII da Harvey Martin and Randy White fra Dallas Cowboys blev udnævnt som co-MVP's.

Referencer 

NFL
Läänemaa

Lääne (estisk: Lääne maakond), eller Läänemaa,  er et af Estlands 15 amter (maakond) og er beliggende i den vestlige del af landet. Lääne grænser til Østersøen i nord, Harjumaa i nord-øst, Raplamaa i øst, Pärnumaa i syd og øerne Saaremaa og Hiiumaa i vest.

Området var tidligere kendt under sit tyske navn Wiek (eller Wieck). Dets estiske navn Läänemaa betyder Vestland.

Kommuner 

Amtet er siden en landsomfattende reform i Estland after kommunalvalget søndag den 15. oktober 2017 inddelt i 3 kommuner. Der er en bykommune (estisk: linnad) og to landkommuner (estisk: vallad). Amtets areal blev samtidig mindsket, så indbyggertallet faldt.

Bykommune
 Haapsalu
Landkommuner:
 Lääne-Nigula
 Vormsi

Amter i Estland
George Eastham

George Edward Eastham OBE (født 23. september 1936 i Blackpool, England) er en tidligere engelsk fodboldspiller, der som midtbanespiller på det engelske landshold var med til at vinde guld ved VM i 1966.

På klubplan var Eastham tilknyttet nordirske Ards F.C., samt de engelske klubber Newcastle United, Arsenal F.C. og Stoke City. Med Stoke vandt han Liga Cuppen i 1972. Efter sit karrierestop var han en kort overgang manager i Stoke.

Eksterne henvisninger 

 Spillerinfo

Fodboldspillere fra England
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Newcastle United F.C.
Fodboldspillere fra Arsenal F.C.
Fodboldspillere fra Stoke City F.C.
Fodboldtrænere fra England
Verdensmestre i fodbold
Personer tildelt Officer of the Order of the British Empire
Personer fra Blackpool
Jimmy Armfield

James Christopher "Jimmy" Armfield CBE (født 21. september 1935 i Denton, England, død 22. januar 2018) var en engelsk fodboldspiller, der som højre back på det engelske landshold var med til at vinde guld ved VM i 1966. På klubplan tilbragte han hele sin 17 år lange aktive karriere hos Blackpool F.C.

Efter sit karrierestop var Armfield i en årrække manager. Først i Bolton Wanderers og siden i Leeds United.

Eksterne henvisninger 
 

Fodboldspillere fra England
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Blackpool F.C.
Fodboldtrænere fra England
Verdensmestre i fodbold
Personer tildelt Commander of the Order of the British Empire
Spyro: Season of Ice

Spyro: Season of Ice er et platformspil, der blev udgivet i Nord Amerika og Europa i 2001 til GameBoy Advance, og i 2002 i Japan under titlen Spyro Advance. Det er det første spil i Spyro the Dragon serien, der ikke er udviklet af Insomniac Games. Spillet kan købes i en pakke med et Crash Bandicoot-spil.

Igennem spillets historie forsøger Spyro at komme igennem mange baner. Efter mange udfordringer møder han endelig Grendor, en lyserød Rhynoc. Han bruger dog magi på sig selv, sådan at han farve skifter til rød og grøn, og han får et ekstra hoved.

Season of Ice
Computerspil fra 2001
Game Boy Advance-spil

ja:スパイロ・ザ・ドラゴン#スパイロ アドバンス
Nyhumanisme

Nyhumanisme eller neohumanisme var en kulturbevægelse i Tyskland i slutningen af 1700-tallet og begyndelsen af 1800-tallet som kulminerede i Goethe-tiden, med Wilhelm von Humboldt som stærk fortaler.
 
Bevægelsen opstod på grundlag af renæssancens  humanisme med vægt lagt på indlevelse i antikkens gøremål. 

I nyere tid er nyhumanisme også betegnelsen for en akademisk bevægelse som blev udviklet omkring år 1900 af amerikanerne,  videnskabsmanden Irving Babbitt samt videnskabsmanden og  journalisten Paul Elmer More. 

Babbitt og More var stærkt kritiske over for begrebet magtfuldkommenhed i deres samtid og var i stedet fortalere for demokratisk opofrelse gennem moderate tiltag.

Kilder
Irwing Babbit, Literature and the American College (1908).
Norman Foerster, Humanism and America: essays on the outlook of modern civilisation (1930).
J. David Hoeveler, Jr., The New Humanism: A Critique of Modern America, 1900-1940 (1977).
New Humanist, engelsk tidskrift.

Kultur
Martin Peters

Martin Stanford Peters MBE (født 8. november 1943 i London, England, død 21. december 2019) var en engelsk fodboldspiller, der som midtbanespiller på det engelske landshold var med til at vinde guld ved VM i 1966. Han deltog også ved EM i 1968 og VM i 1970.

På klubplan var Peters tilknyttet de engelske klubber West Ham United, Tottenham Hotspur, Norwich City og Sheffield United. Med West Ham vandt han Pokalvindernes Europa Cup i 1965, og med Tottenham UEFA Cuppen i 1972, Var i finalen i 1974 , som Tottenham tabte

Han var frisparksspecialist og Englands manager Sir Alf Ramsey omtalte ham efetr en kamp mod Skotland i 1968 som "ten years ahead of his time". Hans fleksibilitet var så stor, at han for West Ham prøvede at spille samtlige pladser på holdet inklusiv målmand, da han i sin tredje kamp for klubben erstattede den skadede Brian Rhodes.

Referencer

Eksterne henvisninger 

 Spillerinfo

Fodboldtrænere fra England
Fodboldspillere fra England
Fodboldspillere fra West Ham United F.C.
Fodboldspillere fra Tottenham Hotspur F.C.
Fodboldspillere fra Norwich City F.C.
Fodboldspillere fra Sheffield United F.C.
Verdensmestre i fodbold
Personer tildelt Member of the Order of the British Empire
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Spyro: Adventure

Spyro Adventure (kendt som Spyro: Attack of the Rhynocs i USA) er et platformspil udgivet til Game Boy Advance i Nordamerika og PAL-regionerne i 2003. Det var det første spil i serien uden et livsystem, og var det tredje spil der blev udgivet til Game Boy Advance. Spillet blev desuden ikke udgivet i Japan.

Adventure
Computerspil fra 2003
Game Boy Advance-spil
Lääne-Virumaa

Lääne-Viru (estisk: Lääne-Viru maakond), eller Lääne-Virumaa, er et af Estlands 15 amter (maakond) og er beliggende i den nordlige del af landet. Lääne-Viru grænser til Østersøen i nord, Ida-Virumaa i øst, Jõgevamaa i syd og Järvamaa og Harjumaa i vest.

Kommuner 
Amtet er inddelt i 8 kommuner. Det er en bykommune (estisk: linnad) og syv landkommuner (estisk: vallad).

Bykommune
 Rakvere
Landkommuner:
 Haljala kommune
 Kadrina kommune
 Rakvere kommune
 Tapa kommune
 Vinni kommune
 Viru-Nigula kommune
 Väike-Maarja kommune

Billeder

Amter i Estland
Nices karneval

Nice karneval er en løssluppen fest, hvor alt er tilladt, selv at gøre grin med alt og alle under dække af kostumer og masker og har været afholdt siden middelalderen, som indledning på 40 dages faste.

Festen afholdes over 2 uger, i begyndelsen af februar i Nice og tiltrækker mennesker fra nær og fjern. Både indbyggere i området og turister.

Etymologi 
Ordet karneval menes at betyde "carne levare" (væk med kødet).

Historie 
Det første vidensbyrd om karnevalet er fra 1294, da greven af Provence Karl af Anjou tilbragte "glade dage under karnevalet i Nice".

Indtil 1700-tallet blev festen holdt i de snævre gader i den gamle bydel, med maskeballer og optog. Folkets opførsel blev kontrolleret af narrenes abbeder, der var sat til at holde opsyn med udskejelserne.

I løbet af 1700-tallet indførtes, med inspiration fra karnevalet i Venedig, private maskeballer på bekostning af de offentlige løjer.

På grund af den franske revolution og de politiske og militære forhold under Napoleons første kejserdømme, blev der ikke afholdt karneval i begyndelsen af 1800-tallet. Først i 1830 begyndte man igen, at afholde karneval.

Indtil 1872 var karnevalet den løsslupne fest, det havde været i århundredene før, med festligt udklædte indbyggere, der kastede konfetti, mel og æg efter hinanden.

I 1873 oprettede man imidlertid en festival-komite, der skulle stå for løjerne organiseret af byrådet. Og den 23. februar 1873 gjorde Hans majestær Kong Karneval 1, sin entre. Det moderne karneval var født.

Under såvel 1. verdenskrig som 2. verdenskrig, samt under Golfkrigen, blev der ikke afholdt karneval.

Udvikling 
I dag har karnevalet udvilklet sig til en noget mere kontrolleret fest, med karnevalsoptoget og den traditionsrige blomsterparade "Bataille des fleurs".

Karnevalsoptoget der består af ca. 20 vogne, der er designet i henhold til årets tema, omkring 180 kæmpe-hoveder og gadeteater- og dansegrupper fra hele verden, finder sted på Promenade des Anglais.

Blomsterparaden er sammensat af 20 vogne, udsmykket med blomster, der for 90% vedkommende, kommer fra regionen, vil køre langs med Promenade des Anglais, mens 2-3 udklædte mænd eller kvinder vil uddele mellem 80 og 100.000 blomster til tilskuerne.

Ekstern henvisning 
Karnevalets officielle hjemmeside

Karneval
Karneval
The Legend of Spyro: A New Beginning

The Legend of Spyro: A New Beginning er et computerspil, der blev udgivet i Europa 27. oktober 2006 til både Playstation 2, GameCube, Xbox, Nintendo DS og Game Boy Advance, det blev også udgivet i Nord Amerika i 2006 til både Playstation 2, GameCube, Xbox, Nintendo DS og GameBoy Advance. Spillet er efterfølgeren til A Hero´s Tail, og er det sjette spil i Spyroserien, og var den tredje titel i serien der blev udgivet til PlayStation 2 og GameCube, og den anden til Xbox. Det blev udviklet af Krome Studios.

Som titlen antyder, er A New Beginning en helt ny histore, hvor Spyro bliver sendt ud på en opgave, hvor han skal fange Guardian drager så Dark Master ikke vender tilbage fra sit fængsel. En anden, ond hundrage ved navn Cynder udnytter sine mørke undersåtter til at svække de fire Guardian dragers kræfter (ild, stød, is, og jord) i et forsøg på at åbne for Dark Master's fængsel, og bringe rædsel i hele verden.

Stemmer
Elijah Wood: Spyro
David Spade: Sparx
Gary Oldman: Ignitus
Cree Summer: Cynder
Corey Burton: Volteer/Exhumor
Jeff Bennett: Cyril/Flash/Mole-Yair
Kevin Michael Richardson: Terrador/Den Dirigent (The Conductor)/Gaul
Phil LaMarr: Kane
Vanessa Marshall: Nina
Yderligere Stemmer: Jess Harnell, Chris Borders

Eksterne henvisninger 
 

Spyro the Dragon
Computerspil fra 2006
Game Boy Advance-spil
GameCube-spil
Nintendo DS-spil
PlayStation 2-spil
Xbox-spil
Spyro: Shadow Legacy

Spyro: Shadow Legacy  er et computerspil i Spyro-serien, der blev udgivet til Nintendo DS i Europa den 4. november 2005, og i USA den 18. oktober 2005.

Spillet handler om at man skal redde dragerne og de andre venner fra væsner styret af The Sorcerer, en ond drage med et magisk scepter, The Sorcerer har ikke kun fanget alle dragerne og vennerne, men har også taget kontrol over Red, en tidligere Elder Dragon som blev ond, men blev besejret og tør ikke kæmpe mod Spyro igen. The Sorcerer har også nogle monstre der hedder Ice Minion og Fire Minion.
Spillet er sådan at man kan transferere sig fra den virkelige verden til The Shadow Realm ved hjælp af nogle portaler og en Shadow-stone. man kan også lære magier af de gamle drager, hvoraf man også kan teleportere sig fra sted til sted. Spillet inkluderer også et møde med nogle af de gamle drager fra Spyro the Dragon,

 

Shadow Legacy
Computerspil fra 2005
Nintendo DS-spil
Dan Anton Johansen

Dan Anton Johansen (født 13. august 1979) er en dansk fodboldspiller, som senest spillede som amatør for Hvidovre Idrætsforening.

Da han kom til Viborg i 2008, aftalte parterne, at Dan Anton kunne forlade klubben i sommeren 2009, hvis det ikke lykkedes at rykke op i Superligaen.

Efter Viborg havde han svært ved at finde en klub i Superligaen, og han holdt sig i gang som amatør hos Hvidovre IF. Her fik han debut 6. september 2009, da han blev indskiftet efter 15 minutter i kampen mod FC Vestsjælland.

Han spillede 1995 – 2001 46 landskampe for forskellige ungdomslandshold.

Referencer

Eksterne henvisninger 
 

Fodboldspillere fra Danmark
Fodboldspillere fra Viborg FF
Fodboldspillere fra Brøndby IF
Fodboldspillere fra Lillestrøm SK
Fodboldspillere fra Hvidovre IF
Orust

Orust er en ø i Bohuslän, Västra Götalands län i Sverige. Efter Gotland og Öland er den Sveriges tredjestørste ø, og er adskilt fra fastlandet og fra naboøen Tjörn, af flere fjorde og smalle sunde. Sammen med en række omkringliggende øer, så som Käringön, Härmanö, Gullholmen, Flatön, Malö og Lyrön, udgør den Orusts kommune.

Historie 
De første mennesker kom til Orust efter istiden for 11.000 år siden. Deres bopladser, som den gang lå ved stranden, ligger i dag 40-50 meter over havet, fordi vandstanden er faldet. I Enersbacken er der fundet stenøkser og pilespidser.

Der er fundet grave og helleristninger fra bronzealderen. I 1884 fandt man et sværd af bronze i Ellösfjorden. Sværdet er 101,5 cm langt og er et af de længste fra bronzealderen, som er fundet i Sverige. Siden Bohuslän blev erobret i 1658, har Orust været svensk.

Øens beliggenhed ved havet gjorde, at fiskeri var et vigtigt erhverv for befolkningen. I 1752 var der en stor mængde sild, og hele 1700-tallet kaldes "den store sildeperiode", som varede frem til 1808. Sildefiskeriet ophør indebar, at bygderne blev affolket og flere fiskerlejer var ved helt at forsvinde.

Efter fiskeriperioden øgedes jordbruget, men udviklingen af metoder og maskiner, betød at behovet for arbejdskraft blev mindsket, hvorved Orust igen blev et affolkningsområde. Fra 1900 til 1968 blev befolkningen halveret.

Efter 1950 begyndte flere af øens værfter at fremstille platikbåde og endnu i dag er værftsindustrien vigtig på Orust.

Indbyggertallet har varieret kraftigt i årenes løb. I 1528 havde øen 2.100 indbyggere. Befolkningen var størst i 1880, med 18.129 indbyggere. I 2006 havde kommunen 15.185 indbyggere, hvoraf nogle tusinde bor på omkringliggende øer.

Byer 
 Barrevik
 Edshultshall
 Ellös
 Henån
 Hälleviksstrand
 Kungsviken
 Mollösund
 Morlanda
 Myckleby
 Nösund
 Slussen
 Stillingsön
 Stocken
 Svanesund
 Svanvik
 Varekil

Transport 
Länsväg 160 passerer øen, Länsväg 178 løber mellem Varekil og Ellös. Vägverket driver færgetrafik på strækningerne Svanesund-Kolhättan, Lyresten-Lyr og Fröjdendal-Malö. Västtrafik driver personfærgetransport på strækningerne Hälleviksstrand-Käringön og Tuvesvik-Gullholmen.

Ved Sundsandvik er øen forbundet med fastlandet tæt på Uddevalla via Nötesundsbron, desuden er den forbundet
med Tjörn via yderligere broer.

Kilde 

Øer i Sverige
Västra Götalands län